internet vaartha 124 Views
ముంబై : సాప్ట్‌వేర్‌ రంగంలో డేటా స్టోరేజికి మార్కెట్‌లో అందుబాటులో ఉన్న హార్డ్‌డిస్క్‌ల సైజు రానురాను తగ్గుతోంది. తాజాగా పోస్టల్‌ స్టాంప్‌ సైజులో ఉన్న హార్డ్‌డిస్క్‌లో రచయితలు తాము రాసుకున్న అన్ని పుస్తకాలను ఈ హార్డ్‌ డిస్క్‌లో భద్రపరుచుకోవచ్చు. నెదర్లాండ్స్‌కు చెందిన డెల్‌ఫిట్‌ యూనివర్సిటీ, కావ్లి ఇన్‌స్టిట్యూట్‌ ఆఫ్‌నానోసైన్స్‌ ఈ కొత్త తరహా హార్డ్‌డిస్క్‌ను రూపొందించింది. డేటా నిల్వ సాంద్రత ఆధారంగా మానవాళి రచించిన పుస్తకాలను ఒకే పోస్టల్‌స్టాప్‌సైజు హార్డ్‌ డిస్క్‌లో నిక్షిప్తంచేసుకునే అవకాశం కలుగుతున్నదని లీడ్‌ శాస్త్రవేత్త శాండర్‌ ఓట్టే వెల్లడించారు. చదరపు అంగుళానికి 500టెరాబైట్స్‌ నిల్వచేసుకునే సామర్ధ్యం ఉంటుంది. ప్రస్తుతం మార్కెట్‌లో లభిస్తున్న హార్డ్‌డిస్క్‌లన్నింటి కంటే 500 రెట్లు ఎక్కువగా ఉంది. వర్సిటీ పరిశోధనా పత్రాలను నేచర్‌ నానోటెక్నాలజీ జర్నల్‌లో ప్రచురించడంతో ఈ అతిచిన్న డిస్క్‌ వివరాలు వెలుగుచూసాయి.